Cochin

Cochin kini Kochi, ialah sebuah bandar di dalam negeri kerala, India. Buat beberapa abad sehingga dan termasuk zaman Raj British bandar Kochi merupakan pusat kerajaan putera Kochi. Sejarah Kochi berbalik beberapa abad, sewaktu ia menjadi pusat perdagangan rempah India. Pada zaman itu, Kochi dikenali oleh orang Yavana (Yunani dan Rom purba, Yahudi, Arab dan orang China.Kochi menjadi pusat perdagangan penting selepas kemusnahan Cranganore (kini Kodungallur akibat banjir besar Sungai Periyar pada tahun 1341 M.

Rujukan bertulis berhubung Kochi terdapat dalam buku-buku karya pengembara China Ma Huan, sewaktu lawatannya ke Kochi dalam band ke-15 sebagai sebahagian anggota armada Laksamana Cheng Ho. Kochi juga disebut dalam laporan pengembara Itali Niccolò Da Conti yang melawat Cochin dalam tahun 1440. Kini, Kochi ialah hab perdaganan Kerala, dan satu daripada metro yang membangun pesat di India.

Pra-sejarah

Tidak banyak yang diketahui tentang zaman pra-sejarah Cochin.

Kerajaan diraja

Sejarah Cochin sebelum kedatangan orang Portugal tidak dirakamkan dengan baik. Mahupun tempat-tempat di bahagian utara dan selatan Cochin dirakamkan dengan terperinci oleh pengembara zaman kuno, nama Cochin tidak disebut sehingga kedatangan orang Portugis.

Pemerintahan kuasa asing

Cochin jatuh ke bawah pemerintahan beberapa empayar. Dalam tempoh ini Raja Cochin kekal digelar ketua negara.

Zaman Portugal (1503–1663)

Cochin merupakan penempatan Eropah pertama di India. Dalam tahun 1500 M, Laksamana Portugal Pedro Álvares Cabral mendarat di Cochin setelah ditangkis di Calicut. Raja Cochin yang bermusuhan dengan raja Calicut mengalu-alukan kedatangan tetamunya dan satu perjanjian persahabatan dimeterai antara kedua-dua negara. Cabral dan penggantinya berjanji dengan raja Cochin untuk membantu Cochin menentang Calicut; namun berundur apabila berdepan dengan tentera Calicut (Zamorin). Ini membuta raja Portugal tidak berpuas hati dan beliau menghantar Vasco Da Gama, yang membedil Calicut dan memusnahkan pos-pos perdagangan Arab. raja Cochin meneruskan pakatannya dengan Portugal bagi menentang Calicut.
Lama kelamaan kuasa raja Cochin menurun sementara Portugal bertambah berkuasa dan dari tahun 1503 sehingga 1663, Kochi diperintah Portugal. Pada tahun 1530, Santa Francis Xavier tiba dan mengasaskan pusat mubaligh Kristian.

Zaman Belanda (1663–1773)

Pemerintahan Portugal diganti oleh Belanda (Malabar Belanda). Ahli keluarga diraja Cochin yang tidak berpuas hati menjemput Belanda membantu menggulinkan Raja Cochin.

Serangan Mysore

Pada tahun 1773 conquest Raja Mysore menyerang Cochin dan Raja Cochin terpaksa membayar ufti buat seketika.

Zaman British (1814–1947)

Pada tahun 1814, mengikut syarat-syarat Treati Inggeris–Belanda tahun 1814, kepulauan Cochin, dan tanah jajahnnya diserahkan kepada pihak British sebagai ganti Pulau Banka yang diserahkan kepada Belanda.

Era pasca-kemerdekaan

India mencapai kemerdekaan daripada British dalam tahun 1947 dan Cochin merupakan negeri diraja pertama yang menyertai persatuan India dengan rela hati.. Selepas beberpa siri penggabungan, Cochin digabungkan ke dalam negeri Mysore dan pada tahun 1956, Kerajaan India mewujudkan negeri baharu, Kerala, yang menyerap Cochin, Malabar, Travancore dan Kasargod.